Foto: Xinhua/Li Yaguang Xitoydagi Tsinxay viloyatida kuchi 5,1 ballga teng zilzila sodir bo‘ldi, deb xabar berdi Xitoy seysmologiya markazi. Yerosti silkinishlari mahalliy vaqt bilan soat 9.34da (Toshkent vaqti bilan 6.34) Tibetdagi Yushu muxtor prefekturasida qayd etilgan. Zilzila epimarkazi 10 kilometr chuqurlikda joylashgan. Qurbonlar va vayronagarliklar haqida hozircha ma’lumot kelib tushmagan.